alexandrainst/scandi-wiki huggingface dataset:
Max Payne

Max Payne er et tredjepersons skytespill utviklet av det finske firmaet Remedy Entertainment. Spillet med utgitt for Windows i juli 2001. Senere ble spillet utgitt for Xbox, PlayStation 2 og GameBoy Advanced av Rockstar Games.

Spilleren blir opprinnelig bevæpnet med en pistol, men etter hvert som spillet utvikler seg blir andre våpen også tilgjengelige. Enkelte våpen kan brukes to ganger for å øke ildkraften, men på bekostning av økt forbruk av ammunisjon. Når spilleren blir skadd, er det mulig å ta smertestillende midler, som finnes på samtlige nivåer. Et annet spill-modus "Dead on Arrival" eksisterer, som begrenser muligheten for lagring per kapittel. Eller et modus som tvinger spilleren til å gjennomføre hvert kapittel innenfor et begrenset tidsrom.

Handling 
Spillet begynner i januar 2001, når New York er ferdig med å oppleve den verste snøstormen i byens historie. Spilleren får rollen som Max Payne, en tidligere agent fra Drug Enforcement Administration, som står på toppen av en ødelagt skyskraper når politiet ankommer. Spilleren opplever et tilbakeblikk fra tre år tidligere. Tilbake i august 1998 kom Max Payne hjem til New Jersey for å oppdage at en trio tilsynelatende rusmiddelavhengige personer hadde brutt seg inn i huset hans. Max forsøkte å hjelpe familien sin, men var for seint ute: Hans kone Michelle og deres nyfødte datter Rose var allerede brutalt myrdet. Tre år senere arbeider Max undercover for Punchinello Mafia, som er ansvarlig for menneskehandel, og narkotikasalg av et nytt rusmiddel som kalles for Valkyr. Men etter en skuddveksling blir Max hovedmistenkt for et mord. I tillegg oppdager mafiaen at han egentlig arbeider for politiet, og de ønsker ham derfor umiddelbart død.

Eksterne lenker 
 
 

Windows-spill
Videospill fra 2001
Videospill utviklet i Finland
Videospill utviklet i Storbritannia
Videospill utviklet i Østerrike
ReiserFS

ReiserFS er et POSIX-kompatibelt journalførende filsystem designet og utviklet av et team hos Namesys ledet av Hans Reiser. ReiserFS støttes på Linux, og siden den kom inn i kjernen i versjon 2.4.1 var det første journalførende filsystemet som ble støttet i Linux-kjernen.

Namesys anser nå filsystemet (nå mest kjent som Reiser3) som stabilt og ferdigutviklet, og prioritierer utviklingen på Reiser4.

Linuxkjernens filsystemer
Programvare fra 2001
2001 i USA
Jørgen Frantsen

Jørgen Nagel Frantzen (født 9. mai 1935 i Holbæk) var en dansk roer som deltok i de olympiske leker 1952 i Helsingfors.

Frantzen vant en olympisk bronsemedalje i roing under sommer-OL 1952 i Helsingfors. Han kom på tredjeplass i toer med styrmann bak Frankrike og Tyskland. Frantzen var styrmann og roerene på båten var Poul Svendsen og Svend Petersen.

OL-medaljer 
 1952  Helsingfors -  Bronse i roing, toer med styrmann  Danmark

Referanser

Eksterne lenker 
 

Danske roere
Olympiske bronsemedaljevinnere for Danmark
Medaljevinnere under Sommer-OL 1952
Deltakere for Danmark under Sommer-OL 1952
Roere under Sommer-OL 1952
Personer fra Holbæk
Olympiske medaljevinnere i roing
Jerome Ravetz

Jerome Ravetz (født 1929) er en miljøkonsulent og professor i vitenskapsfilosofi, mest kjent for hans bøker som utfordrer antagelsen om vitenskapelig objektivitet, samt diskuterte vitenskapskrigen («science wars») og postnormal vitenskap «post-normal science».

Biografi 
Etter annen verdenskrig, gikk USA gjennom en periode med anti-kommunisme betegnet som mccarthyisme. Ravetz vokste opp i en venstreorientert familie, og selv om han aldri var medlem av det amerikanske kommunistpartiet ble han da kalt en medløper. Han reiste til England på et Fulbright-stipend, og returnerte for å fullføre studiene, giftet seg, og tok en jobb i 1955 da hans amerikanske pass ble inndradd. Det ble returnert i 1958 etter en avgjørelse av amerikansk høyesterett, og har fra 1962 besøkt USA mange ganger etter det. Han har besøkt Harvard-universitetet, Institute for Advanced Study, University of California, Santa Cruz, University of Texas at Dallas og Carnegie Mellon University.

Ravetz mottok en BA fra Swarthmore College i 1950 og en PhD i matematikk fra Trinity College, Cambridge University som en Fulbright-stipendiat i 1954. Han knyttet seg til Leeds University i 1957, hvor han underviste historie og vitenskapsfilosofi. I 1971 publiserte han sin innflytelsesrike bok Scientific Knowledge and Its Social Problems.

Ravetz er mest kjent som forfatter av bøker som stiller spørsmål ved usikkerhet og etikk i den sosiale utførelsen av vitenskap. Hans første bok var et tidlig forsøk på å skifte vitenskapsfilosofien fra epistemologi til sosial og etiske aspekt ved vitenskapen. Med Silvio Funtowicz skapte han senere NUSAP-notasjonssytemet for usikker informasjon og teorien postnormal vitenskap.

Fra 1977 til 1978 var han medlem av Genetic Manipulation Advisory Group. Han var medforfatter av Uncertainty and Quality in Science for Policy med Silvio Funtowicz i 1991 og skrev Cyberfutures: Culture and Politics on the Information Superhighway i 1996. Hans siste bok er A No-Nonsense Guide to Science.

For tiden er Ravetz en uavhengig og selvstendig næringsdrivende konsulent som arbeider i hovedsak med problemer rundt håndtering av usikkerhet i risikostyring og miljøspørsmål. Ravetz har en posiisjon som Associate Fellow ved Institute for Science, Innovation and Society ved University of Oxford. Dette instituttet var tidligere kjent som James Martin Institute for Science and Civilization.

Sitater 
«Wherever there's a system, there's a racket to beat it.» – Jerome Ravetz (1971/1976)

Bibliografi

Referanser

Se også 
 Amerikansk filosofi
 Liste over amerikanske filosofer

Eksterne lenker 
 Jerome Ravetz' hjemmeside
 Nye artikler av Ravetz
 Pågående diskusjoner om postnormal vitenskap kan finnes på denne bloggen

Britiske professorer
XFS

XFS er et 64-biter POSIX-kompatibelt og journalførende filsystem som opprinnelig ble lansert av Silicon Graphics i oktober 1993. Filsystemet ble standard i operativsystemet IRIX fra versjon 5.3, som ble lansert i desember 1994. XFS er etterfølgeren til Extent File System (EFS), som var filsystemet til IRIX før versjon 5.3. I mai 2000 ble XFS lisensiert under GNU General Public License (GPL) versjon 2.

XFS støtter harddisker på opptil 18 exbibyte (EiB) (16 tebibyte (TiB) på 32-biter Linux) og datafiler på opptil 9 exbibyte (TiB) (16 tetibyte (TiB) på 32-biter Linux). Dette er noe mer enn de journalførende filsystemene ext4 og noe mindre enn btrfs.

Den 18. februar 2004 ble XFS innlemmet i versjon 2.4.25 av Linuxkjernen, og den 18. desember 2003 ble filsystemet innlemmet i Linuxkjernens versjon 2.6. Den 31. mars 2002 ble Gentoo Linux den første Linuxdistribusjonen som benyttet XFS som standard.

En rekke Linuxdistribusjoner støtter eller har støttet XFS: Arch Linux, Debian, Fedora, openSUSE, KateOS, Mandriva, Slackware, Ubuntu, VectorLinux og Zenwalk Linux for å nevne noen. Versjon 7 av Red Hat Enterprise Linux og Oracle Linux gjorde XFS til standard filsystem.

I desember 2005 innførte FreeBSD støtte for å lese XFS, og i juni 2006 ble det også introdusert en eksperimentell støtte for skriving. FreeBSD versjon 10.0, som ble introdusert 20. januar 2014, opphevet støtten for XFS.

Referanser

Eksterne lenker
 The XFS Linux wiki

IRIX
Linuxkjernens filsystemer
FreeBSD
Programvare fra 1993
1993 i USA
Bob Inglis

Robert Durden «Bob» Inglis (født 11. oktober 1959) er en amerikansk republikansk politiker. Han representerte delstaten Sør-Carolinas fjerde distrikt i Representantenes hus i periodene 1993 til 1999 og 2005 til 2011.

Inglis tapte Republikanernes primærvalg i 2010, og fikk dermed ikke mulighet til å sitte i Representantenes hus etter 2011.

Referanser

Eksterne lenker 
 

Kongressrepresentanter fra Sør-Carolina
Egersund golfklubb

Egersund golfklubb holder til i Maurholen golfpark ca. 10 km nord for Egersund langs fylkesvei 44. 9-hullsbanen ble åpnet i august 2006. 

Golfbanen er designet av Graeme Webster, og er en åpen parkbane. Banen er lagt inn i områdets naturlige topografi. Den er par 35, og har tre par 3 hull, to par 5 hull og fire par 4 hull. 

Banerekorden over 18 hull innehas av Petter Mikalsen fra Stavanger GK på 68 slag. Den ble satt under Hellvik Hus Egersund Open 2012.

Eksterne lenker 
 Egersund golfklubb

Golfbaner i Norge
Idrettsanlegg i Rogaland
Sport i Eigersund
Byggverk i Eigersund
Munkeparakitt

Munkeparakitt  (Myiopsitta monachus) er en papegøyefugl som tilhører undergruppen med parakitter. Den stammer fra Argentina, Uruguay og det sørlige Brasil. Men utsatte og rømte fugler har dannet store, levedyktige populasjoner i tempererte og subtropiske strøk  i store deler av verden. Den er en populær burfugl.

Eksterne lenker 
 

Papegøyer
Pantanals fugler
Fugler formelt beskrevet i 1854
Dyr formelt beskrevet av Charles Lucien Bonaparte
Zygmunt Chychła

Zygmunt Chychła (født 5. november 1926 i Gdańsk, død 26. september 2009 i Hamburg) var en polsk bokser som deltok i de olympiske leker 1948 i London og 1952 i Helsingfors.

Chychła ble olympisk mester i boksing under sommer-OL 1952 i Helsingfors. Han vant vektklassen weltervekt foran Sergei Tsjerbakov fra Sovjetunionen. Chychła beseiret blant andre den regjerende OL-mesteren i weltervekt, fra OL 1948, Július Torma fra Tsjekkoslovakia på vei til finalen.

OL-medaljer 
 1952  Helsingfors -  Gull i boksing, fjærvekt   Polen

Referanser

Eksterne lenker 
 

Polske boksere
Deltakere for Polen under Sommer-OL 1948
Boksere under Sommer-OL 1948
Medaljevinnere under Sommer-OL 1952
Deltakere for Polen under Sommer-OL 1952
Boksere under Sommer-OL 1952
Olympiske mestere for Polen
Personer fra Gdańsk
Weltervektsboksere
Fødsler i 1926
Dødsfall i 2009
Olympiske medaljevinnere i boksing
Kilwa

Kilwa var et sultanat med hovedstad på øya Kilwa Kisiwani på kysten av nåværende Tanzania. På høyden av sin makt kontrollerte sultanen store deler av Afrikas østkyst. Rundt år 1000 e. Kr. etablerte Ali ibn al-Hassan Shirazi fra Shiraz seg der. Han fikk gravd en kanal som skilte Kilwa ut som en øy, slo egen mynt og begynte byggingen av en stor moské. Hans etterkommere regjerte til 1277. Dynastiet ble etterfulgt av det arabiske dynastiet Abu Moaheb. En økonomisk oppgangstid hadde en topp først på 1300-tallet. I 1331 ble byen besøkt av Ibn Battuta som i sin beretning hevdet at byen var en av de vakreste og mest velbygde byer i verden. I 1502 og 1505 ble Kilwa angrepet av Vasco da Gama i portugisernes kamp om monopol om handelen i Indiahavet. I 1513 var sultanatet splittet i mange små bystater. Mange av disse ble protektorater under Oman-sultanatet.

Referanser 

Tidligere monarki
Tidligere land i Afrika
Kolonihistorie
Stater og territorier etablert på 900-tallet
Stater og territorier opphørt i 1505
Øyer i Tanzania
Øyer i Indiahavet
Lindi (region)
Lassie (1943)

Lassie (originaltittel: Lassie Come Home) er en amerikansk drama- og eventyrfilm fra 1943, regissert av  Fred M. Wilcox.

Handling 
Filmen handler om en engelsk familie i trange kår som blir nødt til å selge sønnens høyt elskede collie til en rik hertug. Men Lassie lengter tilbake og rømmer fra sin nye eier og begynner den lange og farlige veien fra Skottland hjem til Yorkshire.

Om filmen 
Filmen ble nominert til Oscar for beste foto.

Lassie ble innlemmet i National Film Registry i 1993, et utvalg av filmer til bevaring i det amerikanske nasjonalbiblioteket Library of Congress.

Medvirkende 
Roddy McDowall som Joe Carraclough 
Donald Crisp som  Sam Carraclough 
Dame May Whitty som  Dally 
Edmund Gwenn som Rowlie 
Nigel Bruce som  Duke of Rudling 
Elsa Lanchester som Mrs. Carraclough 
Elizabeth Taylor som Priscilla

Referanser

Eksterne lenker 
 

Filmer fra 1943
Familiefilmer
Eventyrfilmer fra USA
Filmer basert på bøker
Engelskspråklige filmer
A-Laget

A-Laget er en rapgruppe fra Bergen som består av Store P (tidligere Pete'n), Girson og DJ Boge. Vågard Unstad var medlem inntil sin død i desember 2022. De har gitt ut to album, én EP, fem singler og fire mixtaper. Gruppa har også varmet opp for blant andre Snoop Dogg, Redman, Paul Wall og The Game, og spilt på musikkfestivalen South by Southwest i USA.

Diskografi 
Album / EP-er
 Rett vest! (2008, album)
 D E D D går i (2012, EP)
 Nokke feita Vol. 4 (2015, album)

Singler
 Funksjonshemmet (2011)
 Flyplass (2012) med Fjorden Baby!
 Åjehelvete (2013)
 Kulare å pule (2014)
 Vesken (2015)

Mixtaper
 Nokke feita Vol. 1: Utrygt for utflipp (2006)
 Nokke feita Vol. 2 (2010)
 Nokke feita Vol. 3: 6-huset (2011)
 Nokke feita Vol. 3.5: Hor & tapte spor – 2008-2011 (2012)

Referanser

Eksterne lenker 
 
 

Norske hiphopgrupper
14 Pages

«14 Pages» er en norsk sang utgitt av Prudence i høsten 1972.

Sangen er skrevet av Åge Aleksandersen som var vokalist i gruppen, og låten er skrevet til hans nyfødte sønn, Tom Aleksandersen. Igjennom karrieren til Prudence var denne låten et av bandets største hiter. Sangen ble utgitt på musikkalbumet Tomorrow May Be Vanished som ble utgitt i høsten 1972.

Åge Aleksandersen ga den ut på nytt i 1979 på albumet French Only, hvor den var den eneste sangen på engelsk.Wish you welcome to this life, surely hope you'll survive

Won't be easy for you son, when you are getting older.

Surely you will have to fightI 2009 hedret Bjarne Brøndbo og Daniel Viken bandet Prudence med å framføre låta «14 pages».

Personell 
 Åge Aleksandersen – vokalist, gitar, låtskriver
 Per Erik Wallum – fløyte, sang 
 Johan Tangen – mandolin 
 Terje Tysland – trekkspill
 Kaare Skevik – trommer
 Kjell Ove Riseth – bass

Produsent 
 Johnny Sareussen

Referanser

Eksterne lenker 
 Rockopedia - Tomorrow May Be Vanished (1972) - Album av Prudence
 Nortabs - 14 pages (gitargrep)

Norske sanger
Sanger fra 1972
Prudence
Åge Aleksandersen
Paula Jones

Paula Jones (født Paula Rosalee Corbin 17. september 1966 i Arkansas i USA) er en tidligere offentlig ansatt i delstaten Arkansas som saksøkte daværende president Bill Clinton for seksuell trakassering. 

Grunnlaget for søksmålet var at samtidig som Jones jobbet for Clinton da han satt som guvernør i Arkansas skulle ha blitt invitert inn på et hotellrom av Clinton der han skulle ha tatt av seg buksene, eksponert seg og spurt om seksuelle tjenester fra henne. 

Retten avviste søksmålet hennes før det kom til rettssak med den begrunnelse at Jones ikke klarte å påvise noen skader eller traumer på grunn av denne hendelsen. Men selv om det ikke kom til noen rettssak, inngikk Clinton et forlik ved å godta å betale Jones en sum på 850 000 dollar.

Eksterne lenker 
 

Lewinsky-skandalen
Personer fra Lonoke County i Arkansas
Riesa

Riesa er en større kretsby i Landkreis Meißen i Direktionsbezirk Dresden i Fristaten Sachsen, Byen har 34 777 innbyggere (31. desember 2008).

Riesa var kretshovedstad i Kreis Riesa fra 1952 til 1990, og i Landkreis Riesa fra 1990 til 1994. Fra 1. august 1994 frem til 1. august 2008 var byen innlemmet i Landkreis Riesa-Großenhain, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Meißen.

Bilder

Referanser

Eksterne lenker 
 

Byer i Sachsen
Byer ved Elben
Kreis Riesa
Landkreis Riesa-Großenhain
Landkreis Meißen
Radebeul

Radebeul er en større kretsby i Landkreis Meißen i Direktionsbezirk Dresden i Fristaten Sachsen, Byen har 33 387 innbyggere (31. desember 2008). I innbyggertall er byen den nest største og den med høyest folketetthet i kretsen. Sammen med Pirna, Freital og Meißen utgjør den en del av sentrum i tettstedet Dresden.

Radebeul var en større by i Kreis Dresden-Land fra 1952 til 1990, og i Landkreis Dresden-Land fra 1990 til 1996. Fra 1. januar 1996 frem til 1. august 2008 var byen innlemmet i Landkreis Meißen, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Meißen.

Kulturhistorie 

Fra 1960 til 2003 hadde en dukketeatersamling bygget opp av Otto Link permanente utstillingslokaler i en bygning kalt Hohenhaus i Radebeul. Denne samlingen er fra 2005 en del av Museum für Sächsische Volkskunst mit Puppentheatersammlung, med tilhold i Jägerhof i Dresden.

Bilder

Referanser

Eksterne lenker 
 

Byer i Sachsen
Byer ved Elben
Kreis Dresden-Land
Landkreis Meißen (1996-2008)
Landkreis Meißen
Coswig (Sachsen)

Coswig er en større kretsby i Landkreis Meißen i Direktionsbezirk Dresden i Fristaten Sachsen. Byen ligger langs elven Elben nord for Dresden, og har vokst sammen med byen Radebeul. Byen Coswig har 21 853 innbyggere (31. desember 2008). 

Coswig var en større by i Kreis Meißen fra 1952 til 1990, og i Landkreis Meißen fra 1990 til 1996. Fra 1. januar 1996 frem til 1. august 2008 var byen innlemmet i Landkreis Meißen, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Meißen.

Bilder

Referanser

Eksterne lenker 
 

Byer i Sachsen
Byer ved Elben
Kreis Meißen
Landkreis Meißen (1996-2008)
Landkreis Meißen
Tongdao Dong

Tongdao (kinesisk: 通道侗族自治县; pinyin: Tōngdào dòngzú Zìzhìxiàn) er et autonomt fylke for dongfolket i byprefekturet Huaihua i provinsen Hunan i Folkerepublikken Kina. 

Befolkningen var på  innbyggere i 1999.

Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.

Referanser

Eksterne lenker 
 Informasjonsside 

Autonome fylker i Hunan
Engelberg

Engelberg er en kommune i kantonen Obwalden i Sveits. Kommunen er en eksklave som er atskilt fra resten av Obwalden av kantonen Nidwalden. Engelberg grenser dessuten til kantonene Uri og Bern. Engelberg ligger i Uri-Alpene. De nærmeste større byene er Luzern og Zürich. Mesteparten av befolkningen er tysktalende.

Sport 
Hoppbakken Gross-Titlis ligger i Engelberg. Her ble hopp lagkonkurranse i ski-VM 1984 avholdt, og det avholdes årlig renn i verdenscupen. Engelberg var arena for VM i alpint 1938 og har også vært arena for verdenscupen i langrenn. EM i curling 1989 ble arrangert her.

Eksterne lenker 
 
 Turistinformasjon

Kommuner i Sveits
Vintersportssteder i Sveits
Obwalden
Idun Industri

Idun Industri AS er en norsk leverandør av bakeingredienser, bakeoff, emballasje, pynt og utstyr. I tillegg har de et bredt sortiment av iskremtilbehør. Deres kunder er i hovedsak konditorier og bakerier, men deler av sortimentet leveres også gjennom grossister for storhusholdning og til dagligvarehandelen. Nesten halvparten av Idun Industri sine produkter er produsert i egne fabrikker på Hvam og i Rakkestad.

Idun Industri eies av Orkla og er en del av Orkla Food Ingredients (OFI) som er en aktør for bakeingredienser i Norden med salgs- og distribusjonsselskaper i 22 land.

Produktområder
 Gjær
 Bakehjelpemidler
 Brød- og kakemikser
 Commodities
 Konditoriprodukter
 Fylninger, syltetøy og bærmasser
 Mølle- og frøblandinger
 Margarin og fettprodukter
 Marsipan og masser
 Egg og konserveringsmidler
 Bakeoff
 Emballasje og pynt

Produksjonsanlegg 
Idun har tre produksjonsanlegg i Norge:

 Hvam - Surdeigsfabrikk som produserer surdeig på bygg, havre, hvete, rug og spelt. 
 Hvam - Pulverproduksjon av kremer, bakehjelpemidler, brød- og kakemikser tørrvareproduksjon. 
 Rakkestad - Her produseres sirup, sjokolade, søte sauser, kremer, glasur, fylninger og syltetøy.

Referanser

Eksterne lenker 
 

Norske næringsmiddelprodusenter
Orkla ASA
Paul Constantin Pepene

Paul Constantin Pepene (født 21. mai 1988 i Brașov) er en rumensk langrennsløper.

Han har ikke debutert i verdenscupen i langrenn, men har deltatt i en rekke FIS-renn samt Ski-VM 2009. Han ble U23-verdensmester i 30 km dobbel jaktstart i januar 2010.

Pepene representerte Romania under Vinter-OL 2010.

OL-resultater 
Vancouver 2010
 15 km, fristil: 37.-plass
 30 km dobbel jaktstart: 29.-plass
 Lagsprint, fristil: 17.-plass
Sotsji 2014
 15 km, klassisk: 62.-plass
 30 km dobbel jaktstart: 47.-plass
 Lagsprint, fristil: 18.-plass
 Sprint, fristil: 65.-plass
Pyeongchang 2018
 15 km, fristil: 
 30 km dobbel jaktstart: 24.-plass
 Lagsprint, fristil: 
 Sprint, fristil:
Beijing 2022
 30 km skiathlon: 28.-plass

Referanser

Eksterne lenker 
 

Fødsler i 1988
Rumenske langrennsløpere
U23-verdensmestere i langrenn
Deltakere under Ski-VM 2009
Deltakere for Romania under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Romania under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Romania under Vinter-OL 2018
Langrennsløpere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Romania under Vinter-OL 2022
Langrennsløpere under Vinter-OL 2022
Nora Kulset

Nora Kristine Bilalovic Kulset (født 1972 i Trondheim) er kjent for sitt arbeid gjennom Musikkmanesjen.

Hun har siden 1991 jobbet for å få «mannen i gata» til å synge og danse mer. Dette har hun gjort ved å starte musikkmanesjen som har tilbudt musikkgrupper for foreldre og barn siden 1997. Før dette jobbet Kulset med ordinære musikkgrupper og kurs hvor det enten kun var barn eller voksne tilstede.

Kulsets pedagogikk og metode hører bl.a. inn under interesseorganisasjonen Musikk fra livets begynnelse.

Hun har utgitt en rekke fagartikler om sin musikkfilosofi og hun holder kurs i hele Norge.

Kulset er utdannet fra tidligere Rogaland musikkonservatorium, nå Universitetet i Stavanger i 1993 og videreutdannet i småbarnspedagogikk fra samme sted i 1997.

I 2012 tok hun master i musikkvitenskap ved NTNU i Trondheim med masteroppgaven "Musikk og andrespråk. Om musikk som verktøy i norskopplæringen av minoritetsspråklige førskolebarn". Masteren ble nominert til en av årets beste ved det humanistiske fakultet, NTNU.

Hun er ph.d.-stipendiat ved Institutt for musikk, NTNU.

Referanser

Eksterne lenker 
 Norabkulset.com
 Musikkmanesjen 
 Kulsets profilside, NTNU
 Musikk fra livets begynnelse

Norske dansere
Norske pedagoger
Fødsler i 1972
Andrew Young (langrennsløper)

Andrew Young (født 21. februar 1992) er en skotsk langrennsløper som representerer Huntly Nordic Ski Club.

Han debuterte i verdenscupen i langrenn 13. desember 2008, og ble med dette den yngste langrennsløper noensinne til å delta i verdenscupen. I desember 2015 tok han Storbritannias første pallplassering i et verdenscuprenn da han ble nummer tre i en sprint i Toblach.

Young representerte Storbritannia under Vinter-OL 2010, 2014 og 2018.

Under Vinter-OL 2022 i Beijing, ble han nummer 36 på sprinten.

OL-resultater 
Vancouver 2010
 15 km, fristil: 74.-plass
 Sprint, klassisk: 60.-plass
 Lagsprint, fristil: Fullførte ikke

Sammenlagtplasseringer i verdenscupen

Referanser

Eksterne lenker 
 

Britiske langrennsløpere
Skotske sportsutøvere
Deltakere under Ski-VM 2009
Deltakere for Storbritannia under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Storbritannia under Vinter-OL 2014
Langrennsløpere under Vinter-OL 2014
Deltakere under Ski-VM 2015
Fødsler i 1992
Deltakere under Ski-VM 2017
Deltakere for Storbritannia under Vinter-OL 2018
Langrennsløpere under Vinter-OL 2018
Deltakere for Storbritannia under Vinter-OL 2022
Langrennsløpere under Vinter-OL 2022
Deltakere under Ski-VM 2019
Deltakere under Ski-VM 2021